METEO. ANM a emis prognoza pentru următoarele patru săptămâni. Va fi mai cald decât în mod obișnuit.
Meteorologii anunță temperaturi mai ridicate decât cele normale în următoarele 4 săptămâni. Vom avea parte și de ploi, în sud-vest și la munte peste media normală.
Valorile termice vor fi mai ridicate decât cele specifice acestei perioade, în cea mai mare parte a țării, dar cu o abatere termică pozitivă mai accentuată în regiunile vestice și sud-vestice. Regimul pluviometric va fi deficitar în regiunile intracarpatice, iar în rest se va situa în jurul celui specific pentru această perioadă.Săptămâna 12 – 19 iulieTemperatura medie a aerului va avea valori ușor mai ridicate decât cele normale pentru acest interval, în regiunile vestice, iar în rest temperaturile medii vor fi apropiate de cele specifice pentru această perioadă. Cantitățile de precipitații vor fi local excedentare în regiunile sudvestice și local în cele montane, iar în rest vor fi apropiate de cele normale pentru această săptămână.Săptămâna 19 – 26 iulieTemperaturile medii ale aerului vor fi ușor mai ridicate de cât cele normale pentru această perioadă, în regiunile vestice, iar în rest se vor situa în jurul celor specifice pentru acest interval. Regimul pluviometric se va situa în jurul celui normal pentru această săptămână, în toate regiunile.Săptămâna 26 iulie – 2 augustMediile valorilor termice vor fi ușor mai ridicate decât cele specifice pentru acest interval, în regiunile vestice, iar în rest vor fi apropiate de cele normale pentru această perioadă. Regimul pluviometric estimat pentru această săptămână va fi apropiat de cel normal pentru această perioadă, la nivelul întregii țări.